তবে চোখে পড়ার মতো দুটো ব্যতিক্রম রয়েছে- একটি হচ্ছে ফরাসি ভাষা। ভাষাভাষীর সংখ্যার বিবেচনায় ফরাসি ভাষা প্রায় ১৮তম হলেও প্রভাবের দিক থেকে এটি রয়েছে দ্বিতীয় নম্বরে। আবার ভাষাভাষীর সংখ্যার বিবেচনায় বাংলা ভাষা পঞ্চম কিংবা ষষ্ঠ হয়েও প্রভাবের দিকে অনেক পেছনে- একেবারে আঠারো নম্বর। বলাই বাহুল্য তথ্যটি দেখে আমি যথেষ্ট বিচলিত হয়েছি। আমাদের বাংলা ভাষা এত পিছিয়ে আছে কেন? যত দিন যাবে সারা পৃথিবীর সঙ্গে প্রতিযোগিতায় আমাদের ভাষাটি আরও পিছিয়ে যাবে? ভাষাটি কি আরও দুর্বল হয়ে যাবে?